בשנת 1977 חשפה שחיתות במקום עבודתה ב'תנובה', כשזו עוד הייתה קשורה באופן עמוק בריכוזיות השלטון בישראל. קוך דיווחה למשטרה על היעלמותן של המחאות רבות מהחשבונות הציבוריים של תנובה והראיות שהיא סיפקה הביאו להרשעתם של שלושה בכירים בתנובה בגנבת עשרות אלפי דולרים. כתגובה קיבלה מכתב פיטורין מתנובה.
קוך נאבקה בפיטוריה ותנובה פנתה לפסיכיאטר, ד"ר משה אבנון שלא בדק אותה אישית וכתב חוות דעת, שעל פיה קוך אינה שפויה וכי עליה להתאשפז בבית חולים לחולי נפש. כחלק מתוצאותיו של המאבק תוקן חוק טיפול בחולי נפש ונקבע, שאסור לאשפז אדם בכפייה ללא בדיקת פסיכיאטר מחוזי. ד"ר אבנון הושעה מתפקידו. במהלך הפרשה רואיינה קוך לכ-200 כתבות בתקשורת.
הקמת עמותת עוגן.
בשנת 1989 הייתה קוך בין מייסדי עמותת עוגן לסיוע לעובדי ציבור הרוצים לחשוף שחיתות וחוששים לפגיעה אישית בהם או במקום עבודתם.
זכייה באות אביר איכות השלטון.
בשנת 2006, זכתה קוך באות אביר איכות השלטון של התנועה למען איכות השלטון.
אסתר נוביק
מפרק העצה והכסל
מפרק הֶעָצֶה וְהַכֶּסֶל (TA: Articulatio sacroiliaca. בראשי תיבות מאנגלית: SIJ) הוא מפרק נושא משקל בין עמוד השדרה לאגן. בגוף האדם שני מפרקים כאלו, משני צידי עצם העצה. המפרק הוא בחלקו מפרק סינוביאלי ובחלקו מפרק פיברוטי (סיבי), התנועה שהוא מאפשר מעטה אך הוא חזק ויציב.
פני המפרק אינם חלקים אלא בנויים בליטות ושקעים בשתי העצמות המרכיבות את המפרק המשתלבים אלו באלו. פני המפרק בסיוע מערכת הרצועות החזקה שלו שומרים על יציבותו. המפרק מאפשר תנועה סיבובית בין עצמותיו, הבאה לידי ביטוי בזמן הליכה ובעת ספיגת זעזועים. כך למשל בנחיתה מגובה, הכוח שמפעיל משקל הגוף על העצה דרך עמוד השדרה, גורם לעצה להסתובב מעט קדימה (חלקה העליון נע קדימה וחלקה התחתון נע אחורה) ביחס לאינומיניט (המבנה המורכב משלוש עצמות האגן המאוחות), סיבוב הגורם למפרק כולו לספוג חלק מהעומסים המופעלים על הגוף.
רצועות.
קופסית המפרק ורצועותיו אחראים על חלק ניכר מעמידותו של מפרק העצה והכסל. חלק ממבני הרקמות הרכות הם אקסטרינסים (או חוּצִיִם) וחלקם אינטרינסים (או תּוֹכִיִם).
הרצועות האינטרינסיות שומרות על עצמות המפרק מהודקות זו לזו:
הרצועות האקסטרינסיות מאפשרות מעט תנועה סיבובית במפרק אך מגבילות אותה ומונעות מהעצה להסתובב יתר על המידה קדימה בתגובה לעומסי משקל הגוף המונח עליה:
מיכאל האנקה
אבטואמנציפציה
אנדי דיק
אנדרו ר. "אנדי" דיק (באנגלית: Andrew R. "Andy" Dick; נולד ב-21 בדצמבר 1965) הוא קומיקאי, שחקן, מוזיקאי ומפיק אמריקאי.
ביוגרפיה.
דיק נולד בצ'ארלסטון שבקרוליינה הדרומית, ואומץ עם לידתו בידי סו ואלן דיק. הוא גדל במספר מקומות, בקונטיקט, פנסילבניה, ניו יורק ויוגוסלביה. כבר כנער לקח חלק במספר הפקות תיאטרון, וגילה משיכה מיוחדת לתחום הקומדיה.
פריצתו של דיק הייתה בשנת 1992 בתוכניתו של בן סטילר ברשת פוקס. ב-1994 שיחק בסרט הקומי "בצבא עכשיו" לצידה של לורי פטי. בשנת 1995 החל לככב בתפקיד ראשי בסיטקום "עיקר החדשות" ברשת NBC, למשך חמש עונות עד לירידת התוכנית ב-1999. מאז הופיע דיק במספר רב של תוכניות טלוויזיה וסרטי קולנוע, בהם: תוכנית הלילה של דייוויד לטרמן, הסדרה "נני", הסרטים "ייעוץ מזחל", "אחי איפה האוטו שלי" ו"זולנדר". בשנת 2001 הפיקה רשת MTV תוכנית בכיכובו, הנקראת "המופע של אנדי דיק", אשר שודרה במשך שלוש עונות, והסתיימה בשנת 2004.
בשנת 2003 כיכב בסרט הקומי "הפטיש העברי" לצד אדם גולדברג וג'ודי גריר. בשנת 2006 שיחק בדרמה "עבדות" לצד מייקל אנגרנו, ובסרט "תקוות גדולות" לצד לייסי שאבר. בשנת 2015 שיחק בסרט האימה "סלאשר באל איי", לצד דייב בטיסטה.
דיק, המגדיר עצמו כדו מיני, היה נשוי בין השנים 1986 ל-1990, והוא אב לשלושה ילדים ממערכות יחסים שונות. דיק נעצר בעבר באשמת אחזקה בלתי חוקית של מריחואנה וקוקאין, ומודה כי הוא מתמודד עם בעיות סמים ושתיית אלכוהול גם בימים אלו. ביולי 2008 נעצר דיק לאחר שהטריד מינית צעירה בת 17. בינואר 2010 נעצר פעם נוספת לאחר שהטריד מינית שני גברים.
ב-11 במאי 2022 נעצר דיק בידי אנשי משרד השריף של מחוז אורנג' בקליפורניה, בעקבות תלונה על תקיפה מינית של גבר. דיק שהה במחיצת אנשים נוספים באתר מחנאות בקניון טרביוקו , ואנשי השריף הוזעקו למקום לאחר שאחד הגברים בחבורה התלונן שדיק הטריד אותו מינית.
אנדרו פלטשר
אנדרו (אנדי) ג'ון פלטשר (באנגלית: Andrew John Leonard Fletcher; 8 ביולי 1961 – 26 במאי 2022) היה חבר להקת הסינת'פופ דפש מוד וממייסדיה.
קריירה.
דפש מוד.
פלטשר ניגן בס בלהקה שהקים עם וינס קלארק, עבר לנגן בסינתיסייזר, בלהקה "Composition of Sound", יחד עם מרטין גור. בשנת 1980 הקימו השלושה את דפש מוד ביחד עם דייב גהאן, שנבחר כסולן. הוא חבר הלהקה היחיד שמעולם לא כתב או הלחין שיר בלהקה, אף על פי שהביע עניין לעשות זאת בעבר.
חיים אישיים.
פלטשר נפטר במאי 2022 בגיל 60. כחודש לאחר מותו, פורסם כי סיבת המוות היא מפרצת באבי העורקים.
היה נשוי לגריין ולהם שני ילדים: מייגן וג'ו. להוריו קוראים ג'וי וג'ון, ויש לו שלושה אחים: סוזן, קרן וסימון כאשר הוא הבוגר מביניהם. פלטשר התגורר במרכז לונדון, בשכונת הסיטי של וסטמינסטר.
דויל ברונסון
דויל פ. ברונסון (באנגלית: Doyle F. Brunson; נולד ב-10 באוגוסט 1933), ידוע גם בכינויו "טקסס דולי", הוא שחקן פוקר מקצועי אמריקאי המשחק מעל 50 שנה. הוא הראשון שזכה בתואר אליפות העולם בפוקר פעמיים ברציפות, חבר היכל התהילה של הפוקר, ומחבר של מספר ספרי פוקר רחבי תפוצה.
דויל הוא הראשון לזכות במעל מיליון דולר בטורנירים. במהלך הקריירה שלו זכה ב-10 צמידים באליפות העולם בפוקר, שני רק לפיל הלמות שזכה ב-15. הישג נוסף הרשום לשמו, הוא העובדה כי הוא השחקן הראשון (מתוך חמישה סה"כ) אשר זכו באליפות העולם בפוקר – WSOP, ובסבב העולמי – WPT. בינואר 2006 מגזין הפוקר בלוף הכריז עליו כשחקן המשפיע ביותר על עולם הפוקר.
שנותיו הראשונות.
דויל נולד בטקסס, בעיירה קטנה בה חיו כ-100 תושבים, בן בכור לשלושה אחים. עקב הריחוק של העיירה, נהג דויל לרוץ לעיירות שכנות, עובדה שתרמה להפיכתו לאתלט מבטיח. דויל זכה במספר תחרויות ריצה, ואף החל לשחק כדורסל בקבוצה הלאומית של טקסס. למרות שקיבל הצעות ממספר מכללות, החליט דויל ללמוד במכללה קרובה לביתו. קבוצת הכדורסל לוס אנג'לס לייקרס היו מעוניינים בשירותיו, אך פציעה בברכו מנעה ממנו לשחק. במהלך קיץ אותה שנה, שבר דויל את רגלו בשתי מקומות שונים, ורגלו גובסה למשך שנתיים, עובדה ששמה קץ לקריירת הכדורסל שלו. לאחר פציעה זו, השלים תואר בחינוך.
דויל החל לשחק פוקר טרם פציעתו, והגדיר את המשחק כ"קל". לאחר פציעתו, החל לשחק בצורה תכופה יותר, ורווחיו שילמו על חלק ניכר מהוצאותיו. הוא החל לעבוד כאיש מכירות, אך לאחר שערב אחד הרוויח במהלך שלוש שעות את השכר החודשי שלו, החליט להתחיל לעסוק בפוקר בצורה מלאה ומקצוענית.
קריירה כשחקן פוקר.
דויל החל לשחק בצורה לא חוקית יחד עם חברו, דווין המילטון. עם הזמן החלו השניים לשחק על סכומים גדולים יותר, ואף הכירו מספר שחקני פוקר מפורסמים. מרבית משחקים אלו נוהלו בידי פושעים, לרוב חברים בפשע מאורגן. הוא נהג לשאת אקדח מתחת לחולצתו באופן קבוע, וסיפר כי הוא נשדד והוכה מספר פעמים. לאחר זמן מה, בו חסכו מעל מאה אלף דולר, נסעו דויל ומספר חבריו יחד ללאס וגאס, שם הפסידו את כל הסכום במספר ימים.
לבסוף החליט ברונסון להתיישב באופן קבע בלאס וגאס, והשתתף בכמעט כל טורניר אליפות העולם בפוקר מאז היווצרותה בשנת 1970. ברונסון הגיע מספר פעמים לשולחן הסופי (אליו מגיעים רק 9 שחקנים), אך לא זכה בכסף, מאחר שבימים ההם רק המנצח זכה בפרס כספי. מלבד שתי האליפויות שלו בשנים 1976 ו-1977, סיים דויל במקומות גבוהים במספר אליפויות עולם נוספות, ביניהם המקום השני בשנת 1980, רביעי ב-1982, שלישי ב-1983, 16 בשנת 1997 ומקום 53 באליפות העולם בשנת 2004.
ספרו של דויל, סופרסיסטם, נחשב לאחד הספרים המשפיעים ביותר על הפוקר. הספר יצא לראשונה בשנת 1978, ובגרסה מעודכנת בשנת 2004. הספר, אשר מספר פרקים בו נכתבו על ידי מקצועני פוקר כגון צ'יפ ריס ומייק קארו, מסביר בצורה הנהירה גם לשחקן חובבן את החוקים, הכתובים והלא כתובים, שיכולים לשפר את משחקו של כל שחקן פוקר. דויל עצמו טען כי עצם פרסום הספר עזר לשחקנים אחרים, ועלה לו כסף רב. דויל ממשיך לשחק במשחקי הפוקר הגדולים בעולם, לרבות טורנירים רשמיים ומשחק המזומן המפורסם בבלאג'יו על סכומים המגיעים עד בליינדים של 4,000$/8,000$. מקורו של כינויו, טקסס דולי, נובע מטעות של כרוז, אשר עיוות את שמו "טקסס דויל", והכינוי השתרש עם השנים.
יש שתי ידיים התחלתיות אשר הוא מזוהה עימם. הראשונה, 10 ו-2 מכל צורה, איתה הוא לקח את שתי אליפויות העולם שלו. בשני המקרים, דויל החל את היד עם סיכוי פחות לנצח, אך לבסוף ניצח עם פול האוס. יד זו נקראת בפשטות על ידי חובבי הפוקר כ"יד של דויל ברונסון". יד נוספת הקרויה על שמו, בעיקר בטקסס, היא אס ומלכה, וזאת מאחר שבספרו הוא טוען כי הוא "מעולם לא משחק את היד הזו", אף על פי שלאחר מכן שינה את הכיתוב בספר.
בספרו מספר דויל כי ראה 3 אנשים מתים במהלך משחק פוקר: הראשון, אשר ישב ליד דויל, נורה בראשו, לאחר מריבה בינו לאדם אחר על יד מסוימת. שניים אחרים נפטרו מהתקף לב: הראשון, ככל הנראה, משילוב מוגזם של אלכוהול וסמים, והשני מהלם לאחר שהפסיד קופה גדולה לדויל.